CELEX: 22019D1042
Language: lv
Date: 2017-09-22 00:00:00
Title: EEZ Apvienotās komitejas Lēmums Nr. 154/2017 (2017. gada 22. septembris), ar ko groza EEZ līguma I pielikumu (Veterinārijas un fitosanitārijas jautājumi) [2019/1042]

27.6.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 174/7
               
            
         EEZ APVIENOTĀS KOMITEJAS LĒMUMS
         Nr. 154/2017
         (2017. gada 22. septembris),
         ar ko groza EEZ līguma I pielikumu (Veterinārijas un fitosanitārijas jautājumi) [2019/1042]
         EEZ APVIENOTĀ KOMITEJA,
         ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
         tā kā:
         
                     (1)
                  
                  
                     EEZ līgumā ir jāiekļauj Komisijas 2017. gada 10. maija Īstenošanas regula (ES) 2017/793, ar ko groza Regulu (EK) Nr. 180/2008 attiecībā uz tā perioda pagarināšanu, uz kuru izraudzītas ES references laboratorijas zirgu slimībām, izņemot Āfrikas zirgu mēri (1).
                  
               
                     (2)
                  
                  
                     EEZ līgumā ir jāiekļauj Komisijas 2017. gada 22. maija Īstenošanas lēmums (ES) 2017/888, ar ko attiecībā uz Itālijas reģiona Umbrijas kā oficiāli no tuberkulozes brīva reģiona statusu un Polijas kā no govju enzootiskās leikozes brīva reģiona statusu groza Lēmumu 2003/467/EK, attiecībā uz Vācijas kā no govju infekciozā rinotraheīta brīva reģiona statusu groza Lēmumu 2004/558/EK, attiecībā uz atsevišķu Polijas reģionu kā no Aujeski slimības brīvu reģionu statusu un attiecībā uz Aujeski slimības izskaušanas programmas apstiprināšanu Itālijas reģionam Veneto groza Lēmumu 2008/185/EK (2).
                  
               
                     (3)
                  
                  
                     Šis lēmums attiecas uz tiesību aktiem par dzīviem dzīvniekiem, izņemot zivis un akvakultūras dzīvniekus. Tiesību aktus par šiem jautājumiem nepiemēro Islandei, kā noteikts EEZ līguma I pielikuma I nodaļas ievaddaļas 2. punktā. Tādēļ šis lēmums nav piemērojams Islandei.
                  
               
                     (4)
                  
                  
                     Šis lēmums attiecas uz tiesību aktiem veterinārijas jomā. Tiesību akti veterinārijas jomā neattiecas uz Lihtenšteinu, kamēr attiecībā uz Lihtenšteinu piemēro Eiropas Kopienas un Šveices Konfederācijas Nolīgumu par lauksaimniecības produktu tirdzniecību, kā tas noteikts EEZ līguma I pielikuma nozaru pielāgojumos. Tādēļ šis lēmums nav piemērojams Lihtenšteinai.
                  
               
                     (5)
                  
                  
                     Tādēļ būtu attiecīgi jāgroza EEZ līguma I pielikums,
                  
               IR PIEŅĒMUSI ŠO LĒMUMU.
         
            1. pants
            EEZ līguma I pielikuma I nodaļas 4.2. daļu groza šādi:
            
                        1)
                     
                     
                        pielikuma 90. punktam (Komisijas Regula (EK) Nr. 180/2008) pievieno šādu ievilkumu:
                        
                                    “—
                                 
                                 
                                    
                                       32017 R 0793: Komisijas 2017. gada 10. maija Īstenošanas regulu (ES) 2017/793 (OV L 120, 11.5.2017., 5. lpp.).”;
                                 
                              
                  
                        2)
                     
                     
                        pielikuma 70. punktam (Komisijas Lēmums 2003/467/EK), 80. punktam (Komisijas Lēmums 2004/558/EK) un 84. punktam (Komisijas Lēmums 2008/185/EK) pievieno šādu ievilkumu:
                        
                                    “—
                                 
                                 
                                    
                                       32017 R 0888: Komisijas 2017. gada 22. maija Īstenošanas lēmumu (ES) 2017/888 (OV L 135, 24.5.2017., 27. lpp.).”
                                 
                              
                  
         
            2. pants
            Īstenošanas regulas (ES) 2017/793 un Īstenošanas lēmuma (ES) 2017/888 teksts norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
         
         
            3. pants
            Šis lēmums stājas spēkā 2017. gada 23. septembrī, ja ir iesniegti visi paziņojumi saskaņā ar EEZ līguma 103. panta 1. punktu (*1).
         
         
            4. pants
            Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
         
         
            Briselē, 2017. gada 22. septembrī
            
               
                  EEZ Apvienotās komitejas vārdā –
               
                  priekšsēdētāja
               
               Sabine MONAUNI
            
         
         
            (1)  OV L 120, 11.5.2017., 5. lpp.
         
         
            (2)  OV L 135, 24.5.2017., 27. lpp.
         
         
            (*1)  Konstitucionālās prasības nav norādītas.